Den anglikanske kyrkja

Den anglikanske kyrkja eller Den anglikanske kommunionen er ei fellesnemning på ei rekke kyrkjer som har utspringa sine frå Den engelske kyrkja (Church of England). 

Kyrkjene er reformerte men er samstundes prega av katolisismen av di den engelske reformasjonen fekk ei anna form enn den som gjekk føre seg i til dømes Tyskland og Skandinavia. Medan reformasjonen i desse landa var eit fullstendig brot med Den katolske kyrkja og førte til oppretting av ei heilt ny kyrkje, vart reformasjonen i England ei endring av kyrkja si lære. Den engelske kyrkja ser på seg sjølv som den same kyrkja som før reformasjonen og held difor mellom anna fast på apostolisk suksesjon, i motsetnad til dei fleste andre protestantiske kyrkjesamfunna. 

 Organisering 
mini|Justin Welby, erkebiskop av Canterbury.

Den anglikanske kyrkja er organisert i nasjonalkyrkjer og finst særleg i tidlegare britiske koloniar. 

Øvst i Den anglikanske kyrkja står erkebiskopen av Canterbury. Han har inga direkte makt i dei enkelte kyrkjene, men leier samarbeidet mellom dei og er andeleg overhovud.

Kvar nasjonalkyrkje («provins») er leidd av ein primas, som har ulik tittel i dei ulike landa. Som regel er tittelen erkebiskop. Provinsane er delte inn i bispedømme. 

Kleresiet har tre nivå: Biskop, prest og diakon. Det er ikkje krav om presteleg sølibat. Kvinner kan ordinerast til diakon i dei fleste provinsane, til prest i mange og til biskop i nokre få.

Nokre av medlemskyrkjene nemner seg som episkopale, det vil seie «biskoplege». 

I tillegg til dei regulære medlemskyrkjene, er nokre ikkje-anglikanske kyrkjer i såkalla «full kommunion» (nattverdsfellesskap) med Den anglikanske kyrkja. Gjennom Porvoo-avtala finst òg nattverdsfellesskap med andre kyrkjesamfunn. Mellom dei som signerte avtala finn ein Den norske kyrkja, men statusen er noko uklar av di Den norske kyrkja lèt ikkje-ordinerte teologistudentar feire nattverdsgudstenester, noko som er i strid med avtala.

 Kyrkjene 
 Medlemskyrkjer 
 Den anglikanske kyrkja i Aotearoa, New Zealand og Polynesia
 Den anglikanske kyrkja i Australia
 Den anglikanske kyrkja i Canada
 Den anglikanske kyrkja i den sørlege delen av Amerika
 Den anglikanske kyrkja i Kenya
 Den anglikanske kyrkja i Korea
 Den anglikanske kyrkja i Mexico
 Den anglikanske kyrkja i Papua Ny Guinea
 Den anglikanske kyrkja i regionen Sentral-Amerika
 Den engelske kyrkja
 Den episkopale kyrkja i USA
 Den episkopale kyrkja i Brasil
 Den episkopale kyrkja i Jerusalem og Midt-Austen
 Den episkopale kyrkja i Sudan
 Den episkopale kyrkja på Cuba
 Den filippinske episkopale kyrkja 
 Den irske kyrkja 
 Den lusitanske kyrkja i Portugal
 Den nigerianske kyrkja 
 Den skotske episkopale kyrkja 
 Den spanske reformerte episkopale kyrkja 
 Den ugandiske kyrkja 
 Hong Kong Sheng Kung Hui
 Kyrkja i provinsen Burundi
 Kyrkja i provinsen Indiahavet
 Kyrkja i provinsen det sørlege Afrika
 Kyrkja i provinsen Melanesia
 Kyrkja i provinsen Myanmar
 Kyrkja i provinsen Rwanda
 Kyrkja i provinsen Sentral-Afrika
 Kyrkja i provinsen Søraust-Afrika
 Kyrkja i provinsen Tanzania
 Kyrkja i provinsen Vest-Afrika
 Kyrkja i provinsen Vest-India
 Kyrkja i Wales
 Nippon Dei Ko Kai (Japan)

 Kyrkjer i full kommunion 
 Den bangladeshiske kyrkja
 Den gammelkatolske kyrkja
 Den nordindiske kyrkja
 Den pakistanske kyrkja
 Den sørindiske kyrkja
 Mar Toma syriske kyrkje i India

Bakgrunnsstoff

 *
Kategori:Protestantiske kyrkjesamfunn
Kategori:Den katolske kyrkja